IS- SIBT FILGĦAXIJA JIBDA T- TNEJN FILGĦODU U JISPIĊĊA L- ĦADD BILLEJL l- aħħar tas- sena . . . tiftaħ it- televixin , tiċċekkja l- istazzjonijiet Maltin : PBS u NET għadhom għaddejjin b' xi ġabra oħra - " varjeta' " imqanżħa , " kantanti " jistunaw daqs Fabrizio Faniello , żeffiena jżegilgu sormhom biex taparsi qegħdin jiċċaqilqu għat- temp ta' kanzunetta kerha . Preżentaturi li ma jafux jitkellmu minn taħt l- ilsien aħseb u ara fil- pubbliku . Smash TV hemm żewġt isħaħar li jafu jaqraw tant li anki l- futur tan- nies jafu jaqrawh . U raġel fin- nofs jilgħabha tax- xettiku . U preżentatur jitfixkel fil- mistoqsijiet tiegħu stess . Super One - dawn ukoll għadhom għaddejjin bil- ġbir tal- flus ; mhux għall- imsejknin imma għalihom stess . Hemm ħamsa min- nies , jew sitta , bilqiegħda fuq sufan iffullat quddiem ħajt abjad , jitbissmu qishom boloh u jiddikkjaraw li dis- sena ( 2007 ) se jkollna gvern laburista ġdid grazzi għas- super one u l- flejjes li - jekk inhu veru li ġabruhom - huma garanzija li f' dal- pajjiż hawn ħafna sinjuri li ma jafux x' se jagħmlu bi flushom . tista' tibda s- sena agħar minn hekk ? ! . . . issib min itellagħlek id- deni aktar 'il fuq il- partit nazzjonalista ħadha drawwa li għal żmien il- Milied iwaqqaf l- attivitajiet politiċi tiegħu . Kien hemm drabi meta kkritika li l- alter ego tiegħu talli m' għamilx bħalu . Biss , meta waslet l- istrina , Joe Saliba mar bil- pompa tipika tiegħu u ta' sħabu jippreżenta ċ- ċekk tal- PN lill- foqra u lill- batuti . Imma din mhix propaganda , u kulmin jaħseb li hi qiegħed jara dak li m' hemmx . U trid tkun tassew beżżul li l- unika kwarta li għażilt li ssegwi l- istrina tinzerta lil Joe Saliba u l- PN . . . . jiġri minn kollox biex ma tfiq qatt kif qatt m' hu se jfiq dal- pajjiż . Webbluna nidħlu fl- Ewropa biex insiru Ewropej . Riduna ġewwa biex insiru ' bħalhom ' . Riduna hemmhekk biex inħaddnu l- kultura Ewropea . Imma sadattant għadhom jagħmlu l- laqgħat sigrieti f' xi uffiċċju xi mkien f' xi palazz kollu ħġieġ jew f' xi ieħor nofsu mwaqqa' , biex ixejnu kull possibilita' li xi darba , fil- klabb tagħhom fil- Palazz il- Belt , jidħlilhom xiħadd ieħor . Il- Ħodor irrabjaw . Ma nafx il- għala . Ma nafx il- għala għadhom jittamaw li n- nanniet politiċi ta' dal- pajjż - għanqbuta għad jibdlu l- mentalita' tagħhom . Jien qtajt jiesi , forsi għax twilidt taħt stilla ċinika , forsi għax għandi raġun . . . . tista' tispiċċa sena agħar minn hekk ? Dakinhar li mort nirreġistra lit- tifel l- Insinwa sefsiftlu dal- kelmiet : Nikol , illum sirt ċittadin tar- Repubblika . Tajthom ismek biex raddewlek in- numru li se jibqgħu jafuk bih sa ma tinxef . Nikol , dir- Repubblika la tħobbhiex : għallimha kif tħobb lilek qabel tħobbha ; għallimha tħares lejk bir- rispett kollu . U meta ddejqek bħalma dejqet lili , sib l- ewwel qoxra tgħum fil- wiċċ ta' l- ilma u salpa 'l hemm mingħajr ma tħares lura . U aktar ma jgħaddi ż- żmien , u aktar ma jegħreq , u aktar ma jogħdos 'l isfel fil- meskinita' u fir- ridkolaġni u fl- assurdita' dal- pajjiż , aktar m' għandekx xi tridu . Kemm sħabi telqu 'l hemm . Ma ngħirx għalihom imma naf li għamlu sew . Hemm min iħobb iweġġa' . kont ili ma nersaq ' hawn . U ma nafx x' ġejt nagħmel illum . Iktar ma jgħaddi ż- żmien iktar nintebaħ li dan kollu ħala ta' ħin . Imma ġejt . Ħlejt nofs siegħa milli m' għandix x' naħli . U ħlejtha doppjament għax tkellimt dwar xiħaġa li m' hemmx fejqan għaliha . Suppost għamilt xi lista ta' l- għaxar affarijiet li wegħidt lili nnifsi li nagħmel fl- 2007 ; jew l- għaxar kotba li l- aktar ħadt gost naqra fl- 2006 . . . minflok ktibt dwar l- akbar ġerħa li bqajt inġorr fl- 2006 u fl- 2007 u . . . xi darba nirrakkonta l- istorja ta' pakkett kbir li ntilef idur minn xkaffa għal oħra fl- imħażen tal- Maltapost , u dwar wire tat- telefon li gerfex lill- Maltacom . Imma mhux illum , inkella nitlef it- togħma tal- panettone . Bloggata oħra ta' imtellgħa Dan mhux ħala ta' ħin . Dan huwa meżż li bih aħna li nħobbuk nistgħu nitrejjqu b' aktar mill- kitba tiegħek . Kun af li s- sagrifiċċju tiegħek apprezzat . . . anke jekk forsi mhux kif bsart jew xtaqt int . Sa kemm hemm il- ħajja hemm it- tama , għażiż tiegħi . Jien u Nikol , ftit wara l- funeral ta' missieri , 1/5/2007